卫宗武
题张石山出行吟卷
峨峨章甫冠，飘飘凌云气。
安肯郁郁居，乃试远游履。
风云负壮图，川原穷雅志。
槐竹憩幽深，草木仝臭味。
沧溟浩八极，呼吸入胸次。
物怪千万状，参错入吟思。
一篇复一篇，亹亹至百纸，
芳菲迷目睫，璀璨照窗几。
展玩三过读，殆类噉蔗美。
渐可造冲澹，岂特衒巧丽。
章句亦何有，尚辞尤尚理。
风行自成文，止於所宜止。
熟之而精之，循能造极致老我力已衰，
不复竞吟事。羡君年尚壮，
进-进殊未已。骎骎班前个，
挺挺俯时辈。岂但蓟北传，
可使鸡林至。